标题：764年
中国纪年
764年，唐代宗睿文孝武皇帝广德二年
历史大事
立雍王适为皇太子
广德二年（七六四）正月十七日，代宗立雍王适为皇太子。
仆固怀恩反
仆固怀恩既不为朝廷所用，于是与河东都将李竭诚密谋攻取太原。辛云京知之，乘城设备。怀恩使其子仆固玚帅兵攻之，云京出城与战，玚大败而去。时代宗听颜真卿、李抱真之言，知朔方将士皆思郭子仪，子仪往代怀恩，士众将不复为怀恩用。因谓子仪说：“怀恩父子负我实深。朔方将士皆思公如枯旱之望雨，公为我镇抚河东，则诸将士一定不与怀恩同反。”广德二年（七六四）正月，以子仪为关内、河东副元帅、朔方节度大使、河中节度使。怀恩部下听后，都说：“我们跟从怀思谋反，有何面目见汾阳王！”二月，子仪至河中，时仆固玚围榆次，十余日不克，遂派人急发祁县之兵，李光逸尽给之。至榆次，十将焦晖、白玉领兵攻杀玚。仆固怀恩闻之，入告其母。其母说：“我曾告你不要谋反，国家待你不薄，现在军心已变，祸必及我，怎么办呢！”怀恩不答，再拜而去。其母提刀追之，说：“我为国家杀你这个叛贼，取你心以谢三军！”怀恩急走，遂与部下三百骑渡河北逃。当时朔方大将浑释之守灵州，怀恩传檄书，说将率全军归镇，释之疑怀恩败溃而归，将要拒之，其甥张韶说：怀恩可能翻然改图，帅兵归镇，没有理由拒绝。释之不得已而纳之。张韶遂以其谋告怀恩，怀恩乃杀释之，使韶领其军。不久又心想：释之是韶舅，韶尚负之，又怎能忠于我?遂借他事权韶，折其胫骨而死。子仪传玚首至朝廷，群臣入宫祝贺，代宗惨然说：“我对臣下不信任，致使勋臣颠越，深以为愧，有什么值得祝贺呢！”又命以车载怀恩母至长安，待给优厚，月余以寿终，以礼葬之，功臣皆感叹。
代宗抚慰李光弼
吐蕃入长安，代宗出奔陕州，李光弼驻淮南，迁延不帅兵入援，代宗恐因此而成嫌隙，光弼母在河中（今山西永济），代宗数遣使问候。吐蕃退后，又以光弼为东都留守，以观其动向。光弼以江淮粮运为辞，帅兵回徐州。代宗遂迎其母至长安，厚加供给，又使其弟光进掌禁兵，宠遇有加。
刘晏疏浚汴水以通漕运
自安史之乱以来，汴水堙塞，漕运改从江、汉以抵梁州（今陕西汉中）、洋州（今陕西西乡），水路迂险，劳费甚巨。广德二年（七六四）三月十一日，以太子宾客刘晏为河南、江、淮以来转运使，议开汴水。三月十二日，又命晏与诸道节度使均节赋役，听其便宜行毕以闻。当时战乱之后，天下乏食，关中斗米千钱，百姓取穗以济禁军，宫厨无两日之积。刘晏于是疏浚汴水，与元载书，具陈漕运之利弊，令中外相应。从此每年运米数十万石以给关中。
李国臣败党项于澄城北
党项入寇同州（今陕西大荔），郭子仪使开府仪同三司李国臣击之，说：“党项得机就出掠，官军至就逃入山，所以应使羸弱之军居前以诱之，劲骑居后以覆之。”国臣与党项战于澄城（今陕西澄城）北，大败之，斩俘千余人。
郭子仪请罢诸道节度使
郭子仪认为安史之乱以来，为了平叛，诸道置节度使以控制要冲，现战乱已平，而节度使所在聚兵，徒耗蠹百姓，上表请罢之，并自河中（子仪驻河中）为始。广德二年（七六四）六月十四日，敕罢河中节度使及耀德军。子仪又请罢已关内副元帅之职，代宗不许。
诏解仆固怀恩河北副元帅、朔方节度使职
仆固怀恩至灵武后，收合散卒，其势复振。广德二年（七六四）六月十七日，代宗下诏，称仆固怀恩“勋劳著于帝室，及于天下。疑隙之端，起自群小，察其深衷，本无他志。君臣之义，情实如初。但河北既平，朔方已有所属，宜解河北副元帅、朔方节度等使，其太保兼中书令、大宁郡王如故。但当诣阙，更勿有疑。”怀恩竟不从。
税天下青苗钱
广德二年（七六四）七月五日，税天下青苗钱（每亩约十五文），以给百官俸。
李光弼卒
太尉兼侍中、河南副元帅、临淮武穆王李光弼卒。光弼治军严整，指挥号令，部将皆不敢违，谋定而后战，以少胜多，平定安史之乱，屡立大功，与郭子仪齐名。及出镇徐州，因与宦官程元振、鱼朝恩等人不协，几年不敢入朝，朝廷征召亦不至。诸将因此不听其号令，光弼愧恨成疾。广德二年（七六四）七月十四日，卒于徐州，年五十七。八月一日，以王缙代。
仆固怀恩引回纥吐蕃入寇
仆固怀恩引回纥、吐蕃十万余众入寇，京师惊骇。代宗召郭子仪问退敌方略，子仪说：怀恩不能有所作为。其人勇而少恩，士心不附，所以随其入寇者，都是想要回家。怀恩本是我的裨将，其部下都是我的部曲，一定不忍相互交战，所以知其不能有所作为。广德二年（七六四）八月十六日，子仪出镇奉天（今陕西乾县）。九月十七日，以郭子仪充北道邠宁、泾原、河西以来通和吐蕃使，以陈郑、泽潞节度使李抱玉充南道通和吐蕃使。子仪闻吐蕃逼近邠州（今陕西彬县），遣其子朔方兵马使郭晞帅兵万人救之。怀恩前军至宜禄（今陕西长武），子仪使右兵马使李国臣帅兵为郭晞后援。邠宁节度使白孝德败吐蕃于宜禄。十月，怀恩引回纥、吐蕃兵至邠州，白孝德、郭晞闭城拒守。怀恩与回纥、吐蕃进逼奉天，诸将请战，子仪不许，说：敌深入我地，利于速战，我应坚壁以待之。十月七日夜，子仪帅兵阵于乾陵之南，八日天未明，回纥、吐蕃军大至。见官军严阵以待，大惊愕，遂不战而退。其他邠州、泾州各路亦退。
段秀实诛郭晞暴卒
子仪子晞在邠州，纵士卒为暴，节度使白孝德患之，但以子仪故，不敢言。泾州刺史段秀实自请补（兼任）都虞侯（司军纪）孝德从其请。一日，晞军士十七人入市取酒，以刀刺伤酒翁，砸坏酒器，秀实部下遂斩此十七人，以其首贯槊上，立于市门。晞军大噪，皆擐甲执兵，作欲斗状。孝德惊恐，召秀实。秀实说：不必担心事，请让我去解决。孝德又派数十人从行，秀实尽辞去，只选一老跛卒牵马至晞门下。晞兵擐甲出，秀实笑而入，说：“杀我一老卒，何用披甲胄！我已带着脑袋来了。”晞兵皆愕然。秀实因诘问说：“是郭晞对不起你们，还是副元帅（指子仪）对不起你们?你们为何要陷害郭氏！”郭晞出，秀实责之，说：“你父勋塞天地，应该想着善始善终。而你却纵土卒为暴，且将致乱，致乱则罪及你父。乱由你起，你们郭家功名，还能留存吗！”话未说完，晞再拜说：您教我以道，我怎敢不从命！遂叱左右说：“解下甲胄，散归队伍，有敢哗众闹事者斩！”秀实因留宿军中。晞通夕不解衣，命卒击柝保卫秀实。次晨同至孝德所，谢罪改过。邠州因此得全。
郭子仪辞尚书令
广德二年（七六四）十二月二日，加郭子仪尚书令。子仪说：“自国初太宗为此官，以后各朝皆不设置；近世皇太子虽曾为之，然非臣下所敢当。”坚辞不受，还镇河中。
户部奏本年户口数
广德二年（七六四），户二百九十余万，口一千六百九十余万（可与天宝十三年户口对照）。
赐于阗王胜为武都王
广德二年（七六四）十二月，代宗遣于阗王胜还国，胜固请留下宿卫，以国让其弟曜，代宗许之，加胜开府仪同三司，赐爵武都王。
行《五纪历》
代宗认为《至德历》不与天合，诏司天台官属郭献之等复用《麟德历》，更立岁差，代宗为制序，名为《五纪历》。广德二年（七六四）三月十七日，颁行之。
史料记载
代宗睿文孝武皇帝上之下广德二年（甲辰，公元七六四年） 
春，正月，壬寅，敕称程元振变服潜行，将图不轨，长流溱州。上念元振之功。寻复令于江陵安置。 
癸卯，合剑南东、西川为一道，以黄门侍郎严武为节度使。 
丙午，遣检校刑部尚书颜真卿宣慰朔方行营。上之在陕也，真卿请奉诏召仆固怀恩，上不许。至是，上命真卿说谕怀恩入朝。对曰：“陛下在陕，臣往，以忠义责之，使之赴难，彼犹有可来之理；今陛下还宫，彼进不成勤王，退不能释众，召之，庸肯至乎！且言怀恩反者，独辛云京、骆奉仙、李抱玉、鱼朝恩四人耳，自外群臣皆言其枉。陛下不若以郭子仪代怀恩，可不战而服也。”时汾州别驾李抱真，抱玉之从父弟也，知怀恩有异志，脱身归京师。上方以怀恩为忧，召见抱真问计，对曰：“此不足忧也。朔方将士思郭子仪，如子弟之思父兄。怀恩欺其众云‘郭子仪已为鱼朝恩所杀’，众信之，故为其用耳。陛下诚以子仪领朔方，彼皆不召而来耳。”上然之。 
甲寅，礼仪使杜鸿渐奏：“自今祀圜丘、方丘请以太祖配，祈谷以高祖配，大雩以大宗配，明堂以肃宗配。”从之。 
乙卯，立雍王适为太子。 
吐蕃之入长安也，诸军亡卒及乡曲无赖子弟相聚为盗；吐蕃既去，犹窜伏南山子午等五谷，所在为患。丁巳，以太子宾客薛景仙为南山五谷防御使，以讨之。 
魏博节度使田承嗣奏名所管曰天雄军，从之。 
仆固怀恩既不为朝廷所用，遂与河东都将李竭诚潜谋取太原；辛云京觉之，杀竭诚，乘城设备。怀恩使其子瑒将兵攻之，云京出与战，瑒大败而还，遂引兵围榆次。上谓郭子仪曰：“怀恩父子负朕实深。闻朔方将士思公如枯旱之望雨，公为朕镇抚河东，汾上之师必不为变。”戊午，以子仪为关内、河东副元帅、河中节度等使。怀恩将士闻之，皆曰：“吾辈从怀恩为不义，何面目见汾阳王！” 
癸亥，以刘晏为太子宾客，李岘为詹事，并罢政事。晏坐与程元振交通；元振获罪，岘有力焉，由是为宦官所疾，故与晏皆罢。以右散骑常侍王缙为黄门侍郎，太常卿杜鸿为兵部侍郎，并同平章事。 
丁卯，以郭子仪为朔方节度大使。二月，子仪至河中。云南子弟万人戍河中，将贪卒暴，为一府患，子仪斩十四人，杖三十人，府中遂安。 
癸酉，上朝献太清宫；甲戌，享太庙；乙亥，祀昊天上帝于圜丘。 
仆固瑒围榆次，旬馀不拔；遣使急发祁县兵，李光逸尽与之。士卒未食，行不能前，十将白玉、焦晖紧鸣镝射其后者，军士曰：“将军何乃射人？”玉曰：“今从人反，终不免死；死一也，射之何伤！”至榆次，瑒责期迟，胡人曰：“我乘马，乃汉卒不行耳。”瑒捶汉卒，卒皆怨怒，曰：“节度使党胡人。”其夕，焦晖、白玉帅众攻瑒，杀之。仆固怀恩闻之，入告其母。母曰：“吾语汝勿反，国家待汝不薄，今众心既变，祸必及我，将如之何！”怀恩不对，再拜而出。母提刀逐之曰：“吾为国家杀此贼，取其心以射三军。”怀恩疾走，得免，遂与麾下三百渡河北走。 
时朔方将浑释之守灵州，怀恩檄至，云全军归镇，释之曰：“不然，此必众溃矣。”将拒之，其甥张韶曰：“彼或翻然改图，以众归镇，何可不纳也！”释之疑未决。怀恩行速，先候者而至，释之不得已纳之。张韶以其谋告怀恩，怀恩以韶为间，杀释之而收其军，使韶主之；既而曰：“释之，舅也，彼尚负之，安有忠于我哉！”他日，以事杖之，折其胫，置于弥峨城而死。 
都虞候张维岳在沁州，闻怀恩去，乘传至汾州，抚定其众，杀焦晖、白玉而窃其功，以告郭子仪。子仪使牙官卢谅至汾州，维岳赂谅，使实其言。子仪奏维岳杀瑒，传首诣阙。群臣入贺，上惨然不悦，曰：“朕信不及人，致勋臣颠越，深用为愧，又何贺焉！”命辇怀恩母至长安，给待优厚，月馀，以寿终；以礼葬之，功臣皆感叹。 
戊寅，郭子仪如汾州，怀恩之众数万悉归之，咸鼓舞涕泣，喜其来而悲其晚也。子仪知卢谅之诈，杖杀之。上以李抱真言有验，迁殿中少监。 
上之幸陕也，李光弼竟迁延不至；上恐遂成嫌隙，其母在河中，数遣中使存问之。吐蕃退，除光弼东都留守以察其去就；光弼辞以就江、淮粮运，引兵归徐州。上迎其母至长安，厚加供给，使其弟光进掌禁兵，遇之加厚。 
戊子，赦天下。 
自丧乱以来，汴水堙废，漕运者自江、汉抵梁、洋，迂险劳费。三月，己酉，以太子宾客刘晏为河南、江、淮以来转运使，议开汴水。庚戌，又命晏与诸道节度使均节赋役，听从便宜行毕以闻。时兵火之后，中外艰食，关中米斗千钱，百姓挼穗以给禁军，宫厨无兼时之积。晏乃疏浚汴水，遗元载书，具陈漕运利病，令中外相应。自是每岁运米数十万石以给关中，唐世称漕运之能者，推晏为首，后来者皆遵其法度云。 
甲子，盛王琦薨。 
党项寇同州，郭子仪使开府仪同三司李国臣击之，曰：“虏得间则出掠，官军至则逃入山，宜使羸师居前以诱之，劲骑居后以覆之。”国臣与战于澄城北，大破之，斩首捕虏千馀人。 
夏，五月，癸丑，初行《五纪历》。 
庚申，礼部侍郎杨绾奏岁贡教弟力田无实状，及童子科皆侥幸；悉罢之。 
郭子仪以安、史昔据洛阳，故诸道置节度使以制其要冲；今大盗已平，而所在聚兵，耗蠹百姓，表请罢之，仍自河中为始。六月，庚辰，敕罢河中节度及耀德军。子仪复请罢关内副元帅；不许。 
仆固怀恩至灵武，收合散亡，其众复振。上厚抚其家，癸未，下诏，称其“勋劳著于帝室，及于天下。疑隙之端，起自群小，察其深衷，本无他志；君臣之义，情实如初。但以河北既平，朔方已有所属，宜解河北副元帅、朔方节度等使，其太保兼中书令、大宁郡王如故。但当诣阙，更勿有疑。”怀恩竟不从。秋，七月，庚子，税天下青苗钱以给百官俸。 
大尉兼侍中、河南副元帅、临淮武穆王李光弼，治军严整，指顾号令，诸将莫敢仰视，谋定而后战，能以少制众，与郭子仪齐名。及在徐州，拥兵不朝，诸将田神功等不复禀畏，光弼愧恨成疾，己酉，薨。八月，丙寅，以王缙代光弼都统河南、淮西、山南东道诸行营。 
郭子仪自河中入朝，会泾原奏仆固怀恩引回纥、吐蕃十万众将入寇，京师震骇，诏子仪帅诸将出镇奉天。上召问方略，对曰：“怀恩无能为也。”上曰：“何故？”对曰：“怀恩勇而少恩，士心不附，所以能入寇者，因思归之士耳。怀恩本臣偏裨，其麾下皆臣部曲，必不忍以锋刃相向，以此知其无能为也。”辛巳，子仪发，赴奉天。 
甲午，加王缙东都留守。 
河中尹兼节度副使崔?发镇兵西御吐蕃，为法不一。九月，丙申，镇兵作乱，掠官府及居民，终夕乃定。 
丙午，加河东节度使辛云京同平章事。 
辛亥，以郭子仪充北道邠宁、泾原、河西以来通和吐蕃使，以陈郑?⒃舐航趰度使李抱玉充南道通和吐蕃使。子仪闻吐蕃逼邠州，甲寅，遣其子朔方兵马使晞将兵万人救之。 
己未，剑南节度使严武破吐蕃七万众，拔当狗城。 
关中虫蝗、霖雨，米斗千馀钱。 
仆固怀恩前军至宜禄，郭子仪使右兵马使本国臣将兵为郭晞后继。邠宁节度使白孝德败吐蕃于宜禄。冬，十月，怀恩引回纥、吐蕃至晞州，白教德、郭晞闭城拒守。 
庚午，严武拔吐蕃盐川城。 
仆固怀恩与回纥、吐蕃进逼奉天，京师戒严。诸将请战，郭子仪不许，曰：“虏深入吾地，利于速战，吾坚壁以待之，彼以吾为怯，必不戒，乃可破也。若遽战而不利，则众心离矣。敢言战者斩！”辛未夜，子仪出陈于乾陵之南，壬申未明，虏众大至。虏始以子仪为无备，欲袭之，忽见大军，惊愕，遂不战而退。子仪使裨将李怀光等将五千骑追虏，至麻亭而还。虏至邠州，丁丑，攻之，不克；乙酉，虏涉泾而遁。 
怀恩之南寇也，河西节度使杨志烈发卒万千，谓监军柏文达曰：“河西锐卒，尽于此矣。君将之以攻灵武，则怀恩有返顾之虑，此亦救京师之一奇也！”文达遂将其众击摧砂堡、灵武县，皆下之，进攻灵州。怀恩闻之，自永寿遽归，使蕃、浑二千骑夜袭文达，大破之，士卒死者殆半。文达将馀众归凉州，哭而入。志烈迎之曰：“此行有安京室之功，卒死何伤。”士卒怨其言。未几，吐蕃围凉州，士卒不为用；志烈奔甘州，为沙陀所杀，凉州遂陷。沙陀姓朱耶，世居沙陀碛，因以为名。 
十一月，丁未，郭子仪自行营入朝。郭晞在邠州，纵士卒为暴，节度使白孝德患之，以子仪故，不敢言；泾州剌史段秀实自请补都虞侯，孝德从之。既署一月，晞军士十七人入市取酒，以刃刺酒翁，坏酿器，秀实列卒取十七人首注槊上，植市门。晞一营大噪，尽甲。孝德震恐，召秀实曰：“奈何？”秀实曰：“无伤也，请往解之。”孝德使数十人从行，秀实尽辞去，选老躄者一人持马至晞门下。甲者出，秀实笑且入，曰：“杀一老卒，何甲也！吾戴吾头来矣。”甲者愕。因谕曰：“尚书负若属邪，副元帅负若属邪？奈何欲以乱败郭氏！”晞出，秀实让之曰：“副元帅勋塞天地，当念始终。今尚书恣卒为暴，行且致乱，乱则罪及副元帅；乱由尚书出，然则郭氏功名，其存者几何！”言未毕，晞再拜曰：“公幸教晞以道，恩甚大，敢不从命！”顾叱左右：“皆解甲，散还火伍中，敢哗者死！”秀实因留宿军中。晞通夕不解衣，戒候卒击柝卫秀实。旦，俱至孝德所，谢不能，请改。邠州由是无患。 
五谷防御使薛景仙讨南山群盗，连月不克，上命李抱玉讨之。贼帅高玉最强，抱玉遣兵马使李崇客将四百骑自洋州入，袭之于桃虢川，大破之；玉走成固。庚申，山南西道节度使张献诚擒玉，献之，馀盗皆平。 
十二月，乙丑，加郭子仪尚书令。子仪以为：“自太宗为此官，累圣不复置，近皇太子亦尝为之，非微臣所宜当。”固辞不受，还镇河中。 
是岁，户部奏：户二百九十馀万，口一千六百九十馀万。 
上遣于阗王胜还国，胜固请留宿卫，以国授其弟曜；上许之，加胜开府仪同三司，赐爵武都王。 
代宗睿文孝武皇帝上之下永泰元年（乙巳，公元七六五年） 
春，正月，癸卯朔，改元，赦天下。 
戊申，加陈郑、泽潞节度使李抱玉凤翔、陇右节度使，以其从弟殿中少监抱真为泽潞节度副使。抱真以山东有变，上党为兵冲，而荒乱之馀，土瘠民困，无以赡军，乃籍民，每三丁选一壮者，免其租徭，给弓矢，使农隙习射，岁暮都试，行其赏罚。比三年，得精兵二万，既不费廪给，府库充实，遂雄视山东。由是天下称泽潞步兵为诸道最。 
二月，戊寅，党项寇富平，焚定陵殿。 
庚辰，仪王璲薨。 
三月，壬辰朔，命左仆射裴冕、右仆射郭英乂等文武之臣十三人于集贤殿待制。左拾遗洛阳独孤及上疏曰：“陛下召冕等待制以备询问，此五帝盛德也。顷者陛下虽容其直，而不录其言，有容下之名，无听谏之实，遂使谏者稍稍钳口饱食，相招为禄仕，此忠鲠之人所以窃叹，而臣亦耻之。今师兴不息十年矣，人之生产，空于杼轴。拥兵者第馆亘街陌，奴婢厌酒肉，而贫人羸饿就役，剥肤及髓。长安城中白昼椎剽，吏不敢诘，官乱职废，将惰卒暴，百揆隳剌，如沸粥纷麻，民不敢诉于有司，有司不敢闻于陛下，茹毒饮痛，穷而无告。陛下不以此时思所以救之之术，臣实惧焉。今天下惟朔方、陇西有吐蕃、仆固之虞，邠泾、凤翔之兵足以当之矣。自此而往，东洎海，南至番禺，西尽巴、蜀，无鼠窃之盗而兵不为解。倾天下之货，竭天下之谷，以给不用之军，臣不知其故。假令居安思危，自可厄要害之地，俾置屯御，悉休其馀，以粮储屝屦之资充疲人贡赋，岁可减国租之半。陛下岂可持疑于改作，使率土之患日甚一日乎！”上不能用。 
丙午，以李抱玉同平章事，镇凤翔如故。 
庚戌，吐蕃遣使请和，诏元载、杜鸿渐与盟于兴唐寺。上问郭子仪：“吐蕃请盟，何如？”对曰：“吐蕃利我不虞，若不虞而来，国不可守矣。”乃相继遣河中兵戍奉天，又遣兵巡泾原以觇之。 
是春不雨，米斗千钱。 
夏，四月，丁丑，命御史大夫王翊充诸道税钱使。河东道租庸、盐铁使裴谞入奏事，上问：“榷酤之利，岁入几何？”谞久之不对。上复问之，对曰：“臣自河东来，所过见菽粟未种，农夫愁怨，臣以为陛下见臣，必先问人之疾苦，乃责臣以营利，臣是以未敢对也。”上谢之，拜左司郎中。谞，宽之子也。 
辛卯，剑南节度使严武薨。武三镇剑南，厚赋敛以穷奢侈，梓州剌史章彝小不副意，召而杖杀之；然吐蕃畏之，不敢犯其境。母数戒其骄暴，武不从；及死，母曰：“吾今始免为官婢矣！” 
五月，癸丑，以右仆射郭英又为剑南节度使。 
畿内麦稔，京兆尹第五琦请税百姓田，十亩收其一，曰：“此古什一之法也。”上从之。 
平卢节度使侯希逸镇淄青，好游畋，营塔寺，军州苦之。兵马使怀玉得众心，希逸忌之，因事解其军职。希逸与巫宿于城外，军士闭门不纳，奉怀玉为帅。希逸奔滑州上表待罪，诏赦之，召还京师。秋，七月，壬辰，以郑王邈为平卢、淄青节度大使，以怀玉知留后，赐名正己。时成德节度使李宝臣，魏博节度使田承嗣，相卫节度使薛嵩，卢龙节度使李怀仙，收安、史馀党，各拥劲卒数万，治兵完城，自署文武将吏，不供贡赋，与山南东道节度使梁崇义及正己皆结为婚姻，互相表里。朝廷专事姑息，不能复制，虽名籓臣，羁縻而已。 
甲午，以上女升平公主嫁郭子仪之子暖。 
太子母沈氏，吴兴人也；安禄山之陷长安也，掠送洛阳宫。上克洛阳，见之，未及迎归长安；会史思明再陷洛阳，遂失所在。上即位，遣使散求之，不获。己亥，寿州崇善寺尼广澄诈称太子母，按验，乃故少阳院乳母也，鞭杀之。 
九月，庚寅朔，置百高座于资圣、西明两寺，讲仁王经，内出经二宝舆，以人为菩萨、鬼神之状，导以音乐卤簿，百官迎于光顺门外，从至寺。 
仆固怀恩诱回纥、吐蕃、吐谷浑、党项、奴剌数十万众俱入寇，令吐蕃大将尚结悉赞磨、马重英等自北道趣奉天，党项帅任敷、郑庭、郝德等自东道趣同州，吐谷浑、奴剌之众自西道趣盩厔，回纥继吐蕃之后，怀恩又以朔方兵继之。 
郭子仪使行军司马赵复入奏曰：“虏皆骑兵，其来如飞，不可易也。请使诸道节度使凤翔李抱玉、滑濮李光庭、邠宁白孝德、镇西马璘、河南郝庭玉、淮西李忠臣各出兵以扼其冲要。”上从之。诸道多不时出兵；李忠臣方与诸将击球，得诏，亟命治行。诸将及监军皆曰：“师行必择日。”忠臣怒曰：“父母有急，岂可择日而后救邪！”即日勒兵就道。 
怀恩中途遇暴疾而归；丁酉，死于鸣沙。大将张韶代领其众，别将徐璜玉杀之，范志诚又杀璜玉而领其众。怀恩拒命三年，再引胡寇，为国大患，上犹为之隐，前后制敕未尝言其反；及闻其死，悯然曰：“怀恩不反，为左右所误耳！” 
吐蕃至邠州，白孝德婴城自守。甲辰，上命宰相及诸司长官于西明寺行香设素馔，奏乐。是日，吐蕃十万众至奉天，京城震恐。朔方兵马使浑瑊、讨击使白元光先戍奉天，虏始列营，瑊帅骁骑二百直冲之，身先士卒，虏众披靡。瑊挟虏将一人跃马而还，从骑无中锋镝者。城上士卒望之，勇气始振。乙巳，吐蕃进攻之，虏死伤甚众，数日，敛众还营；瑊夜引兵袭之，杀千馀人，前后与虏战二百馀合，斩首五千级。丙午，罢百高座讲；召郭子仪于河中，使屯泾阳。己酉，命李忠臣屯东渭桥，李光进屯云阳，马璘、郝庭玉屯便桥，李抱玉屯凤翔，内侍骆奉仙、将军李日越屯盩厔，同华节度使周智光屯同州，鄜坊节度使杜冕屯坊州，上自将六军屯苑中。 
庚戌，下制亲征。辛亥，鱼朝恩请索城中，括士民私马，令城中男子皆衣皁，团结为兵，城门皆塞二开一。士民大骇，逾垣凿窦而逃者甚众，吏不能禁。朝恩欲奉上幸河中以避吐蕃，恐群臣论议不一；一旦百官入朝，立班久之，阁门不开，朝恩忽从禁军十馀人操白刃而出，宣言：“吐蕃数犯郊畿，车驾欲幸河中，何如？”公卿皆错愕不知所对。有刘给事者，独出班抗声曰：“敕使反邪！今屯军如云，不戮力扞寇，而遽欲胁天子弃宗庙社稷而去，非反而何！”朝恩惊沮而退，事遂寝。 
自丙午至甲寅，大雨不止，故虏不能进。吐蕃移兵攻醴泉，党项西掠白水，东侵蒲津。丁巳，吐蕃大掠男女数万而去，所过焚庐舍，蹂禾嫁殆尽。周智光引兵邀击，破之于澄城北，因逐北至邠州。智光素与杜冕不协，遂杀鄜州剌史张麟，坑冕家属八十一人，焚坊州庐舍三千馀家。 
冬，十月，己未，复讲经于资圣寺。 
吐蕃退至邠州，遇回纥，复相与入寇，辛酉，至奉天。癸亥，党项焚同州官廨、民居而去。 
丙寅，回纥、吐蕃合兵围泾阳，子仪命诸将严设守备而不战。及幕，二虏退屯北原，丁卯，复至城下。是时，回纥与吐蕃闻仆固怀恩死，已争长，不相睦，分营而居，子仪知之。回纥在城西，子仪使牙将李光瓒等往说之，欲与之共击吐蕃。回纥不信，曰：“郭公固在此乎？汝绐我耳。若果在此，可得见乎？”光瓒还报，子仪曰：“今众寡不敌，难以力胜。昔与回纥契约甚厚，不若挺身往说之，可不战而下也。”诸将请选铁骑五百为卫从，子仪曰：“此适足为害也。”郭晞扣马谏曰：“彼，虎狼也；大人，国之元帅，奈何以身为虏饵！”子仪曰：“今战，则父子俱死而国家危；往以至诚与之言，或幸而见从，则四海之福也！不然，则身没而家全。”以鞭击其手曰：“去！”遂与数骑开门而出，使人传呼曰：“令公来！”回纥大惊。其大帅合胡禄都督药葛罗，可汗之弟也，执弓注矢立于阵前。子仪免胄释甲投枪而进，回纥诸酋长相顾曰：“是也！”皆下马罗拜。子仪亦下马，前执药葛罗手，让之曰：“汝回纥有大功于唐，唐之报汝亦不薄，奈何负约，深入吾地，侵逼畿县，弃前功，结怨仇，背恩德而助叛臣，何其愚也！且怀恩叛君弃母，于汝国何有！今吾挺身而来，听汝执我杀之，我之将士必致死与汝战矣。”药葛罗曰：“怀恩欺我，言天可汗已晏驾，令公亦捐馆，中国无主，我是以敢与之来。今知天可汗在上都，令公复总兵于此，怀恩又为天所杀，我曹岂肯与令公战乎！”子仪因说之曰：“吐蕃无道，乘我国有乱，不顾舅甥之亲，吞噬我边鄙，焚荡我畿甸，其所掠之财不可胜载，马牛杂畜，长数百里，弥温在野，此天以赐汝也。全师而继好，破敌以取富，为汝计，孰便于此！不可失也。”药葛罗曰：“吾为怀恩所误，负公诚深，今请为公尽力，击吐蕃以谢过。然怀恩之子，可敦兄弟也，愿舍之勿杀。”子仪许之。回纥观者左右为两翼，稍前，子仪麾下亦进，子仪挥手却之，因取酒与其酋长共饮。药葛罗使子仪先执酒为誓，子仪酹地曰：“大唐天子万岁！回纥可汗亦万岁！两国将相亦万岁！有负约者，身殒陈前，家族灭绝。”杯至药葛罗，亦酹地曰：“如令公誓！”于是诸酋长皆大喜曰：“向以二巫师从军，巫言此行甚安稳，不与唐战，见一大人而还，今果然矣。”子仪遗之彩三千匹，酋长分以赏巫。子仪竟与定约而还。吐蕃闻之，夜，引兵遁去。回纥遣其酋长石野那等六人入见天子。 
药葛罗帅众追吐蕃，子仪使白元光帅精骑与之俱；癸酉，战于灵台西原，大破之，杀吐蕃万计，得所掠士女四千人。丙子，又破之于泾州东。 
丁丑，仆固怀恩将张休藏等降。辛巳，诏罢亲征，京城解严。 
初，肃宗以陕西节度使郭英乂领神策军，使内侍鱼朝恩监其军；英乂入为仆射，朝恩专将之。及上幸陕，朝恩举在陕兵与神策军迎扈，悉号神策军，天子幸其营。及京师平，朝恩遂以军归禁中，自将之，然尚未得与北军齿。至是，朝恩以神策军从上屯苑中，其势浸盛，分为左、右厢，居北军之右矣。 
郭子仪以仆固名臣、李建忠等皆怀恩骁将，恐逃入外夷，请招之。名臣，怀恩之侄也，时在回纥营。上敕并旧将有功者皆赦其罪，令回纥送之。壬午，名臣以千馀骑来降。子仪使开府仪同三司慕容休贞以书谕党项帅郑庭、郝德等，皆诣凤翔降。 
甲申，周智光诣阙献捷，再宿归镇。智光负专杀之罪未治，上既遣而悔之。 
乙酉，回纥胡禄都督等二百馀人入见，前后赠赉缯帛十万匹；府藏空竭，税百官俸以给之。